Darrers dies de sol·licitud de la beca ENOVAM | FUEIB
Empreses Darrers dies de sol·licitud de la beca ENOVAM Aquesta beca inclou la matrícula del Màster en Enginyeria Industrial i la incorporació a ENOVAM per fer-hi pràctiques remunerades
La Fundació Universitat-Empresa de les Illes Balears (FUEIB), amb la col·laboració d'ENOVAM, manté oberta la convocatoria de la beca de gestió i optimització energètica fins el pròxim divendres, 28 de setembre. El termini per presentar candidatures expira a les 14 hores.
Aquesta beca, patrocinada per l'empresa ENOVAM, té com a finalitat de contribuir a l'excel·lència en la formació de joves, dotar-los d'un alt grau de qualificació, apostar pel seu talent, i enfocar la seva carrera professional cap al sector energètic.
La dotació cobreix el cost complet de la matrícula del Màster Universitari en Enginyeria Industrial (MEIN) de la Universitat de les Illes Balears durant el període de realització previst, els anys acadèmics 2018-19 i 2019-20.
La persona beneficiària de la beca també s'incorporarà al Departament Tècnic d'ENOVAM per realitzar pràctiques remunerades durant el període de la beca, mitjançant un conveni de cooperació educativa. Per obtenir la beca serà condició imprescindible matricular-se al Màster.
Un comitè s’encarregarà d’avaluar les propostes presentades. Estarà presidit pel vicerector d’Innovació i Relacions Institucionals de la UIB, o la persona en qui delegui, i integrat pel director de la Fundació Universitat-Empresa de les Illes Balears (FUEIB), o la persona en qui delegui, el director del Màster Universitari en Enginyeria Industrial (MEIN) de la UIB, i un representant d’ENOVAM.
Els criteris de valoració per a l’elecció de les tres persones finalistes, es basaran en l’expedient acadèmic i les activitats i l’experiència professional prèvies relacionades amb el sector energètic. També es tindrà en compte l’entrevista personal realitzada amb el Comitè. Així mateix, es valoraran altres aspectes d’interès segons el criteri del Comitè.
Consultau tots els detalls de la convocatòria a aquesta pàgina web.
Data de publicació: 24/09/2018
Convocatòries, Empresa, Energies renovables, Fundraising
Campusesport 2 Catàleg de Serveis 11 Centres educatius 3 Centres sanitaris 5 Congressos i Jornades 49 Contaminació 1 Contractació 1 Conveni 3 Convocatòries 25 Curs 17 Càtedres 4 DOIP 37 EEN 14 Ecologia 4 Eivissa 6 Emprenedoria 32 Empresa 42 Energies renovables 4 Entorn laboral 4 Entorns saludables 1 Esdeveniments 8 Esport 2 Estudi propi 36 Finançament 22 Formentera 2 Fundraising 5 Gestió i transferència de projectes 22 Impacte ambiental 3 Indústria farmacèutica 4 Inserció Professional 46 Institucions públiques 7 Join the X 11 Mallorca 11 Menorca 11 Márqueting 1 Nous materials 1 Noves tecnologies 9 OTRI i Projectes 82 Plagues 4 Projectes 21 R+D+I 59 UIBTalent 38
... mostrar totes 36
Conveni, Empresa, Energies renovables
Convocatòries, Empresa, Fundraising